След края на Първата световна война, вследствие от избухването на Октомврийската и Ноемврийската революции и последвалата ги Версайска система от договори, държавите, носители на либерализма като политическа философия, налагат нов световен ред. Като класическа консервативна реакция на тези събития, в победена Германия възниква терминът „консервативна революция“, като реакция на либерализма, социализма, болшевизма и комунизма. В резултат на тази нова тенденция в консерватизма възникват редица нови правни понятия, сред които „правова държава“ и „социална държава“, дефинирани от немската правна школа. Редом с първите девет принципа на класическия консерватизъм, необходимостта от дейна защита от посегателства на консервативните принципи, завършва класическата политическата философия на консерватизма в своеобразен „консервативен декалог“ на съвременната епоха.